Ego Galterius, Dei gratia Lingonensis episcopus, presentis carte attestatione, et sigilli nostri appositione, presentibus et futuris notum fieri et ratum haberi volo quod Hugo de Pincurt, miles, dedit in elemosinam per manum nostram Domui Dei Alberipe, quod ad se pertinebat, libere uti pasturis de Pelongeret jure perpetuo, et a redditione decime tercie videlicet partis totius decimationis in finagio de Chameroy, que sibi competebat, immunes esse ad eamdem pertinentes domum, non quod ipsi ab aliis decimam acciperent, sed quod pro parte ejusdem Huonis decimam non darent. Horum testes sunt Guido, abbas de Belloloco; Humbertus supprior Morimundi. Actum anno Domini M°C°LXX°VIII°.